Respublikos prezidento saugumo grupė
Respublikos prezidento saugumo grupė (pranc. Groupe de sécurité de la présidence de la République; GSPR) – saugumo dalinys, atsakingas už Prancūzijos prezidento saugumą. Anksčiau grupę sudarė 30 žandarų ir 30 policininkų, o jiems pakaitomis vadovaudavo Nacionalinės žandarmerijos pulkininkas leitenantas arba policijos divizijos komisaras (commissaire divisionnaire de Police). Prancūzijos prezidentu išrinkus Nicolas Sarkozy GSPR organizacija buvo pakeista: GSPR dabar sudaro tik policininkai iš Aukštųjų asmenų apsaugos tarnybos bei RAID, nes N. Sarkozy mano, kad jo neturi saugoti Prancūzijos kariškiai. Personalo skaičius padidintas iki 90 žmonių, nes manoma, kad grėsmė prezidentui yra didesnė.